《妇病自春晚始剧至六月四日竟不复生感触所缘记以哀响都得二十三章焚之榇前以代诔哭 其五》
清代·姚燮

嫁夫莫嫁客，古语信所知。出门我何慰，慰汝家能持。

每归视汝我，量汝腰带围。腰带但有减，容我但有衰。

带减我复衰，衰减知为谁。苦汝操作劳，甚之远道思。

汝身纵金石，亦当消铄之。使汝至斯极，对汝还何辞？

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。